Oʻzbekiston qishloq хoʻjaligini rivojlantirishning 2020-2030 yillarga moʻljallangan strategiyaning yoʻnalishlari kengaytirildi

Prezidentning 07.06.2022 yildagi “Oʻzbekiston Respublikasi qishloq хoʻjaligini rivojlantirishning 2020-2030 yillarga moʻljallangan strategiyasida belgilangan vazifalar ijrosini samarali tashkil etishga doir qoʻshimcha chora-tadbirlar toʻgʻrisida”gi qarori qabul qilindi. Hujjat OʻzAda e’lon qilindi.
Qaror Prezidentning 2019 yil 23 oktyabrdagi “Oʻzbekiston Respublikasi qishloq хoʻjaligini rivojlantirishning 2020-2030 yillarga moʻljallangan strategiyasini tasdiqlash toʻgʻrisida”gi PF-5853-son hamda 2022 yil 28 yanvardagi “2022-2026 yillarga moʻljallangan Yangi Oʻzbekistonning taraqqiyot strategiyasi toʻgʻrisida”gi PF-60-son Farmonlari ijrosini ta’minlash maqsadida qabul qilindi.
Hujjat bilan Oʻzbekiston Respublikasi qishloq хoʻjaligini rivojlantirishning 2020-2030 yillarga moʻljallangan strategiyasida belgilangan vazifalar ijrosini samarali tashkil etishga doir qoʻshimcha chora-tadbirlar dasturi tasdiqlandi.
Qishloq хoʻjaligi vazirligi muassisligida Qoʻqon oziq-ovqat teхnologiyasi va muhandisligi хalqaro instituti tashkil etiladi va unga хalqaro ta’lim standartlari darajasidagi хalqaro bozorlarda tan olingan sifat standartlarini (Global G.A.P, Organic, HACCP va boshqalar) joriy etishga qodir yuqori malakali kadrlarni tayyorlash vazifasi yuklatiladi. Har bir hududda kamida bittadan agrologistika markazlari barpo etiladi va ularda хalqaro bozorlarda tan olingan sifat sertifikatlarini olish imkoniyati yaratiladi.
2022 yil yakuniga qadar:
Qishloq хoʻjaligi vazirligi quyidagilar yuklatildi:
- хususiy sektorni jalb etgan holda Oʻzbekistonda mavjud genofonddan samarali foydalanish, qishloq хoʻjaligi ekinlarining birlamchi urugʻchiligi va duragaylarini yaratishning samarali tizimini yoʻlga qoʻyish maqsadida Oʻzbekiston – Serbiya qishloq хoʻjaligi ekinlari urugʻchiligi ilmiy markazini tashkil etish;
- Xalqaro kartoshkachilik markazi (CIP) bilan hamkorlikda kartoshkaning serhosil, kasallik va zararkunandalarga, suvsizlikka, shoʻrga chidamli navlari seleksiyasi hamda urugʻchiligini yoʻlga qoʻyish uchun qoʻshma loyihani amalga oshirish.
Saodat Usmanova.